ועדת העבודה, הרווחה והבריאות, כנסת 15, פרוטוקול מספר 136, 2000-06-04 13:00

דוד טל: אני מתכבד לפתוח את ישיבת העבודה הרווחה והבריאות בנושא תקנות החשמל.

ולדימיר נמירובסקי: אנחנו מבקשים מהוועדה לקבל את התקנות להתקנת כבלים למתח נמוך, זו רוויזיה לתקנות משנת 66.

דוד טל: מה ההבדל בין אז לבין היום?

ולדימיר נמירובסקי: ההבדל הוא שיפור בטכנולוגיה, מאז, 25 שנה, נועדו עוד סוגים מסוימים של כבלים, בידוד יותר חדיש, התקינה התקדמה.

ולדימיר נמירובסקי: עכשיו אנחנו מנסים להתאים את התקנות, שיטות התקנה של כבלים לכל הקדמה שציינתי.

דוד טל: כל הכבלים האלו עברו את אישור מכון התקנים הישראלי?

ולדימיר נמירובסקי: בהחלט.

ולדימיר נמירובסקי: הנקודה החשובה היא שמ- 66 יש קדמה מסוימת בציוד וכל הציוד על פי חוק החשמל צריך להיות תקני, כמובן שהעניין חל גם על הכבלים שצריכים להיות תקניים ונושאי תו תקן ישראלי.

הלית ברק: תקנות החשמל שאתם מבקשים לאשר מתייחסות לכבלים שאינו עולה על מתח נמוך.

הלית ברק: התקנות הישנות חלו הן על כבלים במתח גבוה והן על כבלים במתח נמוך?

ולדימיר נמירובסקי: נכון.

הלית ברק: אז מה יקרה לגבי הכבלים עם מתח גבוה?

ולדימיר נמירובסקי: חלק מהתקנות הישנות מ- 66 נגעו בנושא של כבלים במתח גבוה בחובבנות מצד אחד, ומצד שני אנחנו כרגע עם תקנות לרשתות חשמל במתח גבוה, שיש שם פרק של כבלים שנמצאים אצלנו בוועדה בקריאה שניה, ואני מקווה , בעזרת השם, עוד חצי שנה נעלה את זה לוועדה.

דוד טל: מה יצא בקטע הזה, שעוד אין תקנות?

ולדימיר נמירובסקי: זה קטע שאינו רלוונטי כרגע כי יש כללי רשת ארצית של חברת חשמל, שבהעדר תקנות, המנהל על פי חוק זה, יכול לאשר לבצע עבודות בהתאם לכללי אספקת חשמל.

דוד טל: מי זה מנהל?

ולדימיר נמירובסקי: מנהל זה אני.

ולדימיר נמירובסקי: העניין הזה מכוסה.

דוד טל: זאת אומרת שאין לקונה כאן, אין בעיה במעבר.

ולדימיר נמירובסקי: אין בעיה עם זה.

דוד טל: ואתה אומר תוך פרק זמן של חצי שנה?

ולדימיר נמירובסקי: בעזרת השם, חצי שנה או 8 חודשים.

דוד טל: ותקנות המתח הנמוך, באיזה ועדה זה עובר?

ולדימיר נמירובסקי: זו פעם ראשונה שאנחנו עוברים בכנסת עם התקנות.

חגית אייזנמן: הבאנו את זה באישור, לפי חוק יסוד הממשלה.

שירלי אברמי: אבל לפי החוק זה לא משנה איזו ועדה.

חגית אייזנמן: לפי החוק אין לנו ועדה ספציפית.

דוד טל: מה שחשוב לי לדעת מאיפה אתה יודע שתוך חצי שנה זה יעבור?

ולדימיר נמירובסקי: אני לא אומר שזה יעבור, אני אומר שאנחנו נמצאים בשלב של קריאה שניה של רשתות מתח גבוה.

דוד טל: מה זה קריאה שניה?

דוד טל: יש הצעת חוק?

ולדימיר נמירובסקי: אצלנו יש ועדת הוראות, ששר הממונה על נושא חשמל, מינה אותה.

דוד טל: וצריכים גם קריאה ראשונה שניה ושלישית?

ולדימיר נמירובסקי: את הקריאה השלישית חסכנו, אבל ראשונה ושניה ישנם.

ולדימיר נמירובסקי: אחר כך זה עובר לעריכה משפטית במשרד שלנו.

ולדימיר נמירובסקי: אחר כך זה עובר עריכה משפטית במשרד המשפטים, ואחר כך זה מגיע לוועדה.

שירלי אברמי: למה הגעתם אלינו?

שירלי אברמי: בגלל הנושא?

חגית אייזנמן: הנושא שקשור לעבודה, נראה לנו מתאים.

דוד טל: זה יכול להיות בעבודה אולי גם בכלכלה, אין לנו בעיה עם זה.

דוד טל: היועץ המשפטי שלכם עבר על זה ואישר?

ולדימיר נמירובסקי: כן, גם משרד המשפטים אישר את זה.

דוד טל: אין הסגות אחרות?

שירלי אברמי: אולי להוסיף שפות לשלט.

הלית ברק: אנגלית וערבית אלו השפות הרשמיות.

דוד טל: אנחנו נאשר את התקנות, תודה רבה.